PARLAMENTUL ROMÂNIEI

CAMERA DEPUTAŢILOR

COMISIA JURIDICĂ,

DE DISCIPLINĂ ŞI IMUNITĂŢI

Bucureşti, 3.10.2001

Nr. 553

A V I Z

asupra  proiectului de Lege privind aprobarea Ordonanţei de urgenţă a Guvernului nr.117/2001 pentru modificarea şi completarea Ordonanţei Guvernului nr.27/2000 privind regimul produselor supuse accizelor şi instituirea unor măsuri pentru diminuarea fenomenelor de fraudă şi evaziune fiscală în domeniul  alcoolului şi băuturilor alcoolice.

În conformitate cu prevederile art.89 şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată, în procedură de urgenţă, spre dezbatere şi avizare,  cu proiectul de Lege privind aprobarea Ordonanţei de urgenţă a Guvernului nr.117/2001 pentru modificarea şi completarea Ordonanţei Guvernului nr.27/2000 privind regimul produselor supuse accizelor şi instituirea unor măsuri pentru diminuarea fenomenelor de fraudă şi evaziune fiscală în domeniul  alcoolului şi băuturilor alcoolice,  trimis cu adresa nr.553 din 1 octombrie 2001, înregistrată sub nr.1142/XVIII/11 din  1 octombrie 2001.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din 3 octombrie 2001.



Membrii comisiei au examinat  ordonanţa de urgenţă supusă aprobării, expunerea de motive la proiectul de lege  şi  avizul favorabil al Consiliului Legislativ nr.995/20.09.2001. 



În urma dezbaterilor, cu majoritate de voturi, s-a hotărât avizarea favorabilă a proiectului de lege. 


În raport de obiectul şi conţinutul său, proiectul de lege face parte din categoria legilor ordinare.

                  PREŞEDINTE,                                   SECRETAR,

    dr. Ionel Olteanu                           Carmen Dumitriu

consilier

Diaconu  Dumitra

